# MARO

Mariana Brito de la Cruz Forjaz Secca (Lisboa, 30 d'octubre de 1994), més coneguda per MARO (estilitzat en majúscules), és una cantautora portuguesa, guanyadora del Festival RTP de la Cançó de 2022 i representant de Portugal en el Festival de la Cançó d'Eurovisió de 2022 amb la cançó Saudade, saudade, on finalitzà en 9a posició.

## Biografia
### Inicis

D'origen italià per part de pare, Maro va estudiar en el Berklee College of Music de Boston. Es va mudar a Los Angeles per donar inici a la seva carrera musical. Va enregistrar una sèrie d'àlbums l'any 2018 que van cridar l'atenció del músic anglès Jacob Collier. També va ser escollida per obrir els concerts en la gira de la britànica Jessie J. El 2021 va publicar un EP amb quatre cançons, en col·laboració amb el cantant reunionès Nasaya.

### Eurovisió

El dia 21 de gener de 2022, es va anunciar la participació de MARO en la 56a edició del Festival RTP de la cançó –un concurs musical que té l'objectiu de seleccionar el representant representant portuguès del Festival d'Eurovisió. Amb la cançó Saudade, saudade, va ser la intèrpret més votada pel jurat i pel públic en la final, guanyant així la plaça per representar el seu país a Torí.
La cantant va enregistrar una versió acústica d'aquest tema a l'església romànica de Santa Eugènia de Relat, a Avinyó, acompanyada a les veus per Judit Neddermann, Sílvia Pérez Cruz i Rita Payés, entre d'altres.
El 10 de maig es va celebrar a Torí la primera semifinal, on Portugal va ser la 4ª classificada i va segellar la seva participació en la final del dissabte 14. En aquesta, Maro va ser la tercera artista en actuar. Després de la primera ronda de votacions, la dels jurats nacionals, es va situar en 5è lloc, amb 158 punts, empatada amb la 6a, Amanda Tenfjord de Grècia. El recompte del vot popular va donar a Portugal 49 punts més; d'aquesta manera Maro va sumar-ne 207 i va assolir la 9a posició final.

### Reconeixement internacional

Mesos després del bon resultat a Eurovision, MARO va treure un nou àlbum: can you see me? Totes les cançons d'aquest treball són cantades en anglès, a excepció de Juro que vi flores, on rep la participació del mític cantant brasiler Milton Nascimento. El 2023 veu la llum un nou LP, hortelã, un disc més íntim, per ser cantat a guitarra i veu, predominantment en portuguès i on destaca el treball dels guitarristes catalans Dario Barroso i Pau Figueres, a més de la cançó que interpreta junt amb Sílvia Pérez Cruz.

## Discografia

| Àlbums d'estudi 2018 – Maro, vol. 1 2018 – Maro, vol. 2 2018 – Maro, vol. 3 2018 – Maro & Manel (amb Manuel Rocha) 2018 – It's OK 2022 – can you see me? 2023 – hortelã EPs 2021 – Pirilampo 2022 – MARO ilumina Sonastério (en directe) | Singles 2019 – Midnight Purple (amb Nasaya) 2019 – Why (amb Ariza) 2019 – What Difference Will It Make 2020 – Mi condena (amb Vic Mirallas) 2021 – Tempo (amb Nasaya) 2021 – I See It Coming (amb Nasaya) 2022 – Saudade, saudade Col·laboracions 2021 – Walk Above the City (The Paper Kites) 2022 – Better Now (Odesza) |

## Referències

* ↑ «FC2022: MARO E "SAUDADE, SAUDADE" VENCEM O 'FESTIVAL DA CANÇÃO 2022'» (en portuguès de Portugal). ESC Portugal, 13-03-2022. Arxivat de l'original el 2024-05-21. [Consulta: 16 març 2022].
* ↑ Pereira, Mariana. «MARO. Há uma nova voz na música portuguesa» (en portuguès de Portugal). Diário de Notícias. Arxivat de l'original el 2022-03-13. [Consulta: 24 abril 2022].
* ↑ Cipriano, Rita. «Estão escolhidos os primeiros cinco finalistas do Festival da Canção» (en portuguès de Portugal). Observador, 05-03-2022. Arxivat de l'original el 2022-03-05. [Consulta: 24 febrer 2022].
* ↑ Grant, Aidan. «EP Review: NASAYA & MARO - PIRILAMPO [Foreign Family Collective]» (en anglès americà). Magnetic Magazine, 23-08-2021. Arxivat de l'original el 2021-12-08. [Consulta: 24 abril 2022].
* ↑ Farren, Neil. «Portugal: Festival da Canção 2022 Entries Released» (en anglès britànic). Eurovoix news, 21-01-2022. Arxivat de l'original el 2022-01-25. [Consulta: 24 abril 2022].
* ↑ Santos, Pedro. «Portugal: Maro to Eurovision 2022 with "Saudade, saudade"» (en anglès britànic). Eurovision World, 13-03-2022. Arxivat de l'original el 2022-05-16. [Consulta: 24 abril 2022].
* ↑ Marsé, Blai. «Maro, l'aspirant portuguesa a Eurovisió, amb les millors veus catalanes». CCMA, 21-02-2022. Arxivat de l'original el 2022-04-24. [Consulta: 24 abril 2022].
* ↑ «La semifinal 1 de Eurovisión 2022: de las eliminaciones de Albania y Austria a la sorpresa de Islandia» (en espanyol europeu). LOS40, 10-05-2022. Arxivat de l'original el 2024-05-21. [Consulta: 11 maig 2022].
* ↑ «Resultados de Eurovisión 2022: ¿quién ha votado a quién?» (en espanyol europeu). Newtral, 15-05-2022. Arxivat de l'original el 2022-05-15. [Consulta: 15 maig 2022].
* ↑ «Ucrânia ganha Eurovisão, Portugal fica em nono lugar - Renascença» (en portuguès de Portugal). Sapo, 14-05-2022. Arxivat de l'original el 2022-05-15. [Consulta: 15 maig 2022].
* ↑ «Maro edita hoje novo álbum "Can you see me?"» (en portuguès). SAPO, 26-08-2022. Arxivat de l'original el 2023-07-24. [Consulta: 24 juliol 2023].
* ↑ «MARO com novo álbum esta semana e digressão por Portugal em maio» (en portuguès). Cidade FM, 01-04-2023. Arxivat de l'original el 2023-07-24. [Consulta: 24 juliol 2023].

## Vegeu també

* Salvador Sobral

## Enllaços externs

* «MARO» (YouTube) (en anglès). Tiny Desk Concert. NPR, 13-07-2023.